stanford-oval/wikipedia huggingface dataset:
Trevor Dunn
Diskografia > John Zornin kanssa

2001 – The Gift
2002 – John Zorn's Game Pieces Volume 2
2002 – Filmworks XII: Three Documentaries
2002 – Filmworks XIII: Invitation to a Suicide
2003 – Filmworks XIV:  Hiding and Seeking
2004 – 50th Birthday Celebration Volume Four
2005 – At the Mountains of Madness
2006 – Moonchild
2006 – Astronome
2007 – Six Litanies for Heliogabalus
2007 – Book of Angels, Vol 7
2008 – Dreamers
Diskografia > Secret Chiefs 3

1996 – The Legendary Paper Project 7"
1996 – First Grand Constitution and Bylaws
Diskografia > The Rob Price Quartet

1999 – Pantychrist
2004 – At Sunset
2007 – I really do not see the Signal
Diskografia > Yhteistyöalbumit

2004 – Phillip Greenlief/Trevor Dunn
2004 – Eucademix
2006 – A Live History of Gluttony and Lust (The Melvins)
Diskografia > Vierailevana soittajana

2001 – Book M (Secret Chiefs 3)
2007 – It's Time to See Religion Die (Brian Welch)
Aiheesta muualla

Kuvia tai muita tiedostoja aiheesta Trevor Dunn Wikimedia Commonsissa
Mr. Bungle
| Mike Patton – Trey Spruance – Trevor Dunn –  Danny Heifetz - Clinton 'Bär' McKinnonTheo Lengyel – Jed Watts – Hans Wagner |
| --- | --- |
Studioalbumit:  Mr. Bungle – Disco Volante – California - The Raging Wrath of the Easter Bunny Demo
Demoalbumit:  The Raging Wrath of the Easter Bunny – Bowel of Chiley - Goddammit I Love America! - OU818
Katso myös:  Tomahawk - Fantômas - Faith No More - Secret Chiefs 3 - John Zorn
Dunn Californian julkaisukiertueella 1990-luvulla.
Puuttuvan muuttujan harha

Puuttuvan muuttujan harha (engl. Omitted-variable bias) on tilastotieteessä tilastollisen mallin harha, joka aiheutuu olennaisten selittävien muuttujien puuttumisesta mallista. Tällöin estimoitu malli poikkeaa todellisesta mallista, ja lineaarisen mallin tapauksessa estimaattori on sekä harhainen että tarkentumaton.
Jos seuraavat ehdot täyttyvät, kärsii lineaarinen regressio puuttuvan muuttujan harhasta:
Puuttuvalla muuttujalla olisi mallissa selitysvoimaa.
Puuttuva muuttuja korreloi yhden tai useamman selittävän muuttujan kanssa.
Wooldridgen (2002) mukaan puuttuvan muuttujan harhaa voidaan käsitellä seuraavilla tavoilla:
Jos mahdollista, puuttuva muuttuja pitää tunnistaa ja lisätä regressiomalliin.
Jos harha ei ole suuri, sen voidaan antaa olla ja muistaa harhan olemassaolo tulosten tulkinnassa.
Vaikka puuttuvasta muuttujasta ei ole saatavilla aineistoa, voidaan se toisinaan korvata jollain riittävän hyvällä korvikemuuttujalla (proxy). Esimerkiksi luontaista lahjakkuutta on vaikea mitata, mutta se korvataan malleissa usein älykkyysosamäärällä.
Jos voidaan olettaa, että puuttuva muuttuja ei ole aikariippuva, on mahdollista hyödyntää paneeliaineistoa. Kun kiinnostuksen kohteena olevat selittävät muuttujat sisältävät vaihtelua ajassa, voidaan estimoida kiinteiden vaikutusten (fixed effect) malli, joka poistaa kiinteiden puuttuvien muuttujien harhan.
Voidaan hyödyntää instrumenttimuuttujaa, jolloin estimoidaan 2-vaiheisella regressioanalyysilla arvio kiinnostuksen kohteena olevasta muuttujasta  x_{1}. Instrumenttimuuttujan pitää olla riittävän vahvasti korreloitunut  x_{1} kanssa eikä se saa olla korreloitunut mallin virhetermin eikä siis myöskään puuttuvan muuttajan kanssa.
Esimerkki

Oletetaan, että todellinen malli on muotoa:
y=\beta _{0}+\beta _{1}x_{1}+\beta _{2}x_{2}+\varepsilon ,
ja että muuttujaa  x_{2} ei havaita tai muusta syystä oteta malliin. Jos kiinnostuksen kohteena on muuttujan  x_{1} vaikutus muuttujaan  y, saatetaan estimoida malli
y=\beta _{0}+\beta _{1}x_{1}+\varepsilon .
Tällöin estimaattori on muotoa
{\hat {\beta }}_{1}=\beta _{1}+\beta _{2}{\frac {Cov(x_{1},x_{2})}{Var(x_{1})}},
jossa jälkimmäinen termi on harhan suuruus. Harha poikkeaa nollasta, jos  x_{1} ja  x_{2} ovat korreloituneita. Harhan suunta riippuu korrelaatiosta sekä muuttujan  x_{2} vaikutuksen suunnasta muuttujaan  y.
Kirjallisuutta

Stock, James H. - Watson, Mark W.: Introduction to Econometrics.  Addison Wesley, 2003. 

Wooldridge, Jeffrey M.: Introductory Econometrics: A Modern Approach.  South-Western, 2002.
Unleashed

| Unleashed |
| --- | --- |
 Johnny Hedlund, laulu ja bassokitara
Tiedot
Toiminnassa:  1989––
Tyylilaji:  death metal, viikinkimetalli
Kotipaikka:   Tukholma, Ruotsi
Laulukieli:  englanti
Jäsenet:  Johnny Hedlund, Bassokitara, laulu (1989–)  Fredrik Folkare, Kitara (1997–)  Tomas Måsgard, Kitara (1989–)  Anders Schultz, Rummut (1989–) 
Entiset jäsenet:  Fredrik Lindgren, Kitara (1989–1995)  Robert Sennebäck, Laulu, kitara (1989–1990) 
Levy-yhtiö:  Century Media Records   SPV Records  
Aiheesta muualla
Kotisivut
Infobox OKNimi-testi OK: 
Unleashed on ruotsalainen death metal -yhtye. Yhtyeen perusti vuonna 1989 laulaja-basisti Johnny Hedlund, joka soitti sitä ennen bassoa yhtyeessä Nihilist. Yhtyeen kappaleissa usein esiintyviä aiheita ovat viikingit ja skandinaavinen mytologia.
Historia

Unleashed teki vuonna 1989 demolevyt Revenge ja Utter Dark, jotka johtivat levysopimukseen saksalaisen Century Media Recordsin kanssa. Ensimmäisen levynsä Where No Life Dwells yhtye julkaisi vuonna 1991 ja kiersi sen jälkeen Euroopassa ja Yhdysvalloissa Morbid Angelin lämmittelijänä.
Yhtyeen toinen levy Shadows in the Deep ilmestyi vuonna 1992. Levyllä on coverversio Venomin kappaleesta ”Countess Bathory”. Unleshed jatkoi keikkailua, kunnes oli kolmannen levyn aika vuonna 1993. Across the Open Sea -levyn aiheet keskittyivät viikinkiaikaan, mutta levyllä on myös versio Judas Priestin klassikosta ”Breaking the Law”. Neljäs levy Victory julkaistiin vuonna 1995. Victory jäi yhtyeen kitaristin Fredrik Lindgrenin viimeiseksi Unleashed-levyksi. Lindgren  oli samaan aikaan mukana punkyhtyeessä nimeltä Loud Pipe, ja hän jatkoi soittamista siinä. Lindgrenin tilalle tuli Frederik Folkare, joka hoiti kitaristin tehtäviä vuonna 1997 ilmestyneeltä Warrior-levyltä lähtien.
Warrior-levyn jälkeen yhtye piti taukoa ja  keskittyi muun muassa musiikkialan ulkopuoliseen elämään. Tuona aikana Hedlund soitteli sivuprojekteissaan, mutta opiskeli samalla myös talousalaa.
Uutta tuotantoa Unleashed julkaisi vasta vuonna 2002, jolloin ilmestyi yhtyeen kuudes studiolevy Hell’s Unleashed . Alun perin levyllä piti olla mukana ”Death Metal” -niminen kappale, uudelleen sanoitettu versio Venomin kappaleesta ”Black Metal”. Sille ei kuitenkaan ehditty saada ajoissa julkaisulupaa, joten kappale on ainoastaan levyn promoversiolla.
Samana vuonna 2002 Johnny Hedlund joutui puolustautumaan natsismi-väitteitä vastaan. Mistä käsitys Unleashedin tai Johnny Hedlundin natsisympatioista alun perin olikin peräisin, ne toi esiin Foo Fightersin Dave Grohl. Grohl olisi halunnut Probot-projektinsa levylle Johnny Hedlundin yhdeksi laulajista, mutta Grohlin tuottaja Matt Sweeney oletti Hedlundin sympatisoivan natseja. Hedlund kielsi kaikki yhteydet natsismiin ja sanoi, että ”Unleashed ylistää luontoa, petoa ja ihmistä. Ihmistä... riippumatta taustasta, synnyinpaikasta tai ihonväristä”. Hedlund piti natsismi-puheita naurettavina ja viikinkien mytologian ja Hitlerin sekoittamista oppimattomuutena. Hän myös kommentoi, ettei olisi ollut pahitteeksi kysyä häneltä itseltään ensin kuinka asiat ovat.
Unleashedin seitsemäs levy, Sworn Allegiance, julkaistiin vuonna 2004. Levyltä löytyy tuttua kuvastoa viikinkilaivoista Miklagårdiin. Kahdeksas studiolevy Midvinterblot ilmestyi vuonna 2006. Tällä levyllä on J. R. R. Tolkienin Taru sormusten herrasta -romaanin innoittama kappale ”We Must Join with Him”. Hammer Battalion -levy ilmestyi vuonna 2008. Levy jatkaa Midvinterblotin linjoilla, ja sen musiikki on yhtä aikaa melodista ja aggressiivista death metallia, viikinkiaiheita unohtamatta.
Kokoonpano > Nykyiset jäsenet

Johnny Hedlund – laulu, bassokitara (1989–)
Fredrik Folkare – soolokitara (1997–)
Tomas Måsgard – rytmikitara (1989–)
Anders Schultz – rummut (1989–)
Kokoonpano > Entiset jäsenet

Robert Sennebäck – laulu, kitara (1989–1990)
Fredrik Lindgren – kitara (1989–1995)
Diskografia > Studioalbumit

Where No Life Dwells (1991)
Shadows in the Deep (1992)
Across the Open Sea (1993)
Victory (1995)
Warrior (1997)
Hell's Unleashed (2002)
Sworn Allegiance (2004)
Midvinterblot (2006)
Hammer Battalion (2008)
As Yggdrasil Trembles (2010)
Odalheim (2012)
Dawn of the Nine (2015)
The Hunt for White Christ (2018)
No Sign of Life (2021)
Diskografia > Livealbumit

Live in Vienna ´93 (1993)
Eastern Blood Hail to Poland (1996)
Diskografia > Singlet ja EP:t

...And the Laughter Has Died (1991)
Diskografia > CD-boksit

..And We Shall Triumph in Victory (2003)
Immortal Glory (The Complete Century Media Years) (2008)
Aiheesta muualla

Wikimedia Commonsissa on kuvia tai muita tiedostoja aiheesta .
Unleashed - virallinen kotisivu (englanniksi)
Unleashed MySpace (englanniksi)
The Dark Legions Archive - Unleashed (Arkistoitu – Internet Archive) (englanniksi)
Levyarvosteluja ja sanoituksia Metal Storm -sivustolla (englanniksi)
QuickPath

Intel QuickPath Interconnect (QPI) on Intelin väyläteknologia, joka korvaa vanhemman suoritinväyläteknologian (engl. front side bus). Väylä on julkaistu vuonna 2007 ja se on otettu käyttöön Intel Xeon -malleissa vuonna 2009.
Vastaava käytössä oleva teknologia on AMD:n käyttämä HyperTransport (2003).
Aiemmin Intelin moniprosessointituki keskittyi olemassa olevaan suoritinväylään ja lisäsi välimuistia sekä väylän haistelua (bus snooping).
Intelin ostettua Compaqilta DEC Alphan Intel sai mukana tämän suunnitteluosaston. Alphan suunnittelijat kehittivät Common System Interface (CSI) -kytkennän, joka tuli käyttöön Intel Itanium ja Intel Nehalem -suorittimissa markkinointinimellä QuickPath. CSI kehitettiin paketteja käyttäväksi verkoksi aiemman väylän sijaan.
QPI:n on korvannut Intel UltraPath Interconnect (UPI).
Käännös suomeksi
QuickSpin

| QuickSpin AB |
| --- | --- |
Perustettu:  2011
Perustaja:  Daniel Lindberg, Mats Westerlund, Joachim Timmermans
Toimitusjohtaja:  Daniel Lindberg
Kotipaikka:  Tukholma, Ruotsi
Toimiala:  Pelivalmistaja
Emoyhtiö:  PlayTech
Kotisivu:  QuickSpin.com
Infobox OKVirheellinen NIMI-arvo: 
QuickSpin AB on ruotsalainen pelivalmistaja, joka erikoistuu nettikasinopeleihin. Kyseessä on kansainvälinen yritys, jolla on toimisto Tukholmassa ja Maltalla. QuickSpinille on myönnetty lisenssi valmistaa ja tarjota kasinopelejä niin Ison-Britannian kuin Alderneyn lainsäädäntöalueella.
QuickSpinin perustivat vuonna 2011 ruotsalaisyrittäjät Daniel Lindberg, Mats Westerlund ja Joachim Timmermans. Yritys myytiin 38 miljoonan punnan hintaan vuonna 2016 PlayTechille – yhdelle maailman suurimmista kasinopelivalmistajista, jonka omistuksessa se edelleen on. QuickSpin on palkittu monilla arvostetuimmista palkinnoista, joita sille on myönnetty muun muassa EGR Awards -gaalassa.
Quickspinin suosituimmat pelit ovat tuttu näky suomenkielisillä nettikasinoilla, ja firma tunnetaan erityisesti sen satuihin perustuvista videosloteista, kuten Big Bad Wolf, Rapunzel’s Tower ja Goldilocks and the Wild Bears. Sen peliporftolio sisältää toukokuussa 2019 yhteensä 50 peliä, ja samana vuonna odotetaan julkaistavaksipäivitettävä vielä 13 kolikkopeliä lisää.
Potenssiinkorotusalgoritmi

Potenssiinkorotusalgoritmi on yksi tärkeimmistä julkisen avaimen salakirjoitusjärjestelmien (PKI) käyttämistä algoritmeista. Sen avulla voidaan tehokkaasti laskea potenssiinkorotus muun muassa RSA:n, Diffie-Hellman-avaimenvaihtoprotokollan ja ElGamal-kryptosysteemin sovelluksissa. Potenssiinkorotusalgoritmia käytetään yleisesti myös erilaisten valesatunnaislukugeneraattoreiden toteutuksissa.
Yleensä potenssiinkorotusalgoritmia käytetään jonkin äärellisen algebrallisen rakenteen, merk.  S alkioiden potenssiinkorotukseen. Rakenteessa tulee olla määriteltynä ainakin yksi laskutoimitus, jolle käytämme seuraavassa kertolaskumerkintää. 
Potenssiinkorotuksen määrittelemiseksi oletetaan, että rakenne sisältää neutraalialkion (merk. 1) ja on ainakin potenssiassosiatiivinen ts. noudattaa normaaleja potenssiinkorotuksen laskusääntöjä.
Potenssiinkorotus määritellään nyt seuraavasti:
x^{0}=1, kaikilla  x\in S ja
x^{k+1}=x^{k}x kaikilla  k\in \mathbb {N}  ja kaikilla  x\in S
Potenssiinkorotus tulee näin määritellyksi kaikilla luonnollisilla luvuilla.
Potenssiinkorotuksen laskeminen suoraan määritelmään nojautuen tulee kuitenkin mahdottomaksi suurilla eksponentin arvoilla. Esimerkiksi RSA-menetelmässä eksponenttien arvot voivat olla useiden satojen numeroiden mittaisia kokonaislukuja.
Tehokkaampi menetelmä saadaan esittämällä eksponentti binäärilukuna.
Olkoon
Nyt
missä
 x_{i}=x^{2^{i}} kaikilla  i=0,1,2,...,m.
Alkiot  x_{i} voidaan laskea peräkkäisillä neliöönkorotuksilla:
x_{0}=x ja
x_{i+1}=x_{i}x_{i}, kun  i=0,1,2,...,m-1.
Näin olemme saaneet tehokkaan menetelmän potenssiinkorotuksen laskemiseen.
Rekursiivinen muoto

Potenssiinkorotusalgoritmi voidaan kirjoittaa myös rekursiiviseen muotoon. Helposti todetaan nimittäin, että
x^{k}=(x^{k/2})^{2}, kun  k on parillinen ja
x^{k}=(x^{\lfloor k/2\rfloor })^{2}x, kun  k on pariton.
Operaatio  \lfloor k/2\rfloor  tarkoittaa luvun k kokonaislukujakoa luvulla 2. Tämä operaatio on tietokoneella helposti suoritettavissa. Operaation suorittamiseksi lukua  k yksinkertaisesti siirretään yhden askeleen verran vähemmän merkitsevien bittien suuntaan. Parittomalla luvulla ylivuotava ykkösbitti yksinkertaisesti unohdetaan.
Rekursiivinen algoritmi potenssiinkorotuksen laskemiseksi olisi siis seuraava:
Funktio Potensiinkorotus(x,k)
 Jos k = 0
  Palauta x
 Muuten jos k on parillinen
  Aseta h = Potenssiinkorotus(x,k/2)
  Palauta Operaatio(h,h)
 Muuten
  Aseta h = Potenssiinkorotus(x,k/2)
  Palauta Operaatio(Operaatio(h,h),x)
Aiheesta muualla

Esimerkki potenssiinkorotusalgoritmin käytöstä:
M. K. Sinisalo: Solutions of the congruence  2^{n-2}\equiv 1 (mod  n) up to  10^{11} (PDF)
RBC Centre

| RBC Centre |
| --- | --- |
 RBC Centre kesäkuussa 2009.
Tiedot
Sijainti:  155 Wellington Street West, Toronto, Kanada
Rakennettu:  2006–2009
Käyttötarkoitus:  toimistorakennus
Tila:  valmis
Yritykset
Arkkitehti:  B+H Architects Kohn Pedersen Fox
Kehittäjä:  Cadillac Fairview Corporation Ltd
Tekniset tiedot
Kerroksia:  42
Korkeus
Kattokorkeus:  184,9 m
 SkyscraperPage.com 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
RBC Centre on Torontossa Kanadassa sijaitseva 185 metriä korkea, 42-kerroksinen pilvenpiirtäjä. Tornin rakentaminen aloitettiin vuonna 2006, ja se valmistui 2009. Rakennus on saanut energiaystävällisyydestään kultaisen LEED-sertifikaatin.
Power to the People

| Power to the People Poison |
| --- | --- | --- |

Kokoelmalevyn tiedot
 Julkaistu: 13. kesäkuuta 2000
 Tuottaja(t): Jim H.M. Faraci, Poison, Richie Zito
 Tyylilaji: glam metal, hard rock
 Kesto: 70.00
 Levy-yhtiö: Cyanide Records
Listasijoitukset
  166.
Poisonin muut julkaisut
| Crack a Smile... and More! 2000 | Power to the People 2000 | Hollyweird 2002 |
Power to the People on Poisonin kokoelma-albumi, joka julkaistiin 13. kesäkuuta 2000. Albumi on livekokoelma-albumi, joka sisältää myös uusia studiokappaleita ja livekappaleita Crack a Smile -kiertueelta. Albumi sisältää myös kaksi sooloa.
Albumi debytoi Yhdysvalloissa Billboard 200 -listan sijalla 166.
Kappaleet

Power to the People – 3.20
Can't Bring Me Down – 3.29
The Last Song – 4.21
Strange – 3.16
I Hate Every Bone On Your Body But Mine – 3.10
Look What the Cat Dragged In – 4.23  (live)
I Want Action – 4.40  (live)
Something to Believe In – 6.27  (live)
Love on the Rocks – 3.30  (live)
C.C.'s Solo – 1.29  (live, C.C. DeVillen kitarasoolo)
Fallen Angel – 4.38  (live)
Let It Play – 4.14  (live)
Rikki's Solo – 4.52  (live, Rikki Rocketin rumpusoolo)
Every Rose Has It's Thorn – 4.52  (live)
Unskinny Bop – 4.05  (live)
Nothin' But a Good Time – 4.29  (live)
Talk Dirty to Me – 4.45  (live)
Arvostelut

AllMusic:
Prahan kansannousu 1945

Prahan kansannousu (tšk. Pražské povstání) oli Tšekin vastarintaliikkeen järjestämä operaatio natsi-Saksan hallitseman Prahan kaupungin vapauttamiseksi toisen maailmansodan loppuvaiheessa 5. toukokuuta – 9. toukokuuta 1945. Se oli osa laajempaa kansannousua koko Tšekin alueella ja osittain samaan aikaan tapahtunutta Prahan taistelua. Kansannousu päättyi tšekkien ja saksalaisten tekemään aselepoon, jonka mukaan saksalaiset joukot saivat vetäytyä kaupungista rauhassa. Hajanaiset taistelut jatkuivat kuitenkin vielä päivän, kunnes neuvostoarmeija saavutti Prahan.
Tausta

Tšekkoslovakia oli hajonnut ennen toista maailmansotaa Münchenin sopimuksen sekä Wienin välitystuomion jälkeen. Sen Tšekin puoleisista osista muodostettiin Böömin ja Määrin protektoraatti, joka kuului suoraan natsi-Saksaan. Tšekkoslovakian varsin rauhallisesta miehityksestä huolimatta Tšekin alueella tehtiin aseellista vastarintaa koko toisen maailmansodan ajan. Protektori Reinhard Heydrichin salamurhan jälkeen kesäkuussa 1942 protektoraatin miehitysjoukkoja vahvistettiin ja vastarintaliikkeiden toiminta vähentyi selvästi aina vuoteen 1944 saakka.
Saksan häviön näyttäessä yhä selvemmältä alkoi sen miehitettyjen alueiden vastarintatoiminta kasvamaan. Pariisissa ja Varsovassa kansa oli noussut saksalaismiehittäjiä vastaan rintamalinjojen lähestyessä myöhäiskesästä 1944. Myös nimellisesti itsenäisessä Slovakian tasavallassa oli tapahtunut laaja kansannousu vuoden 1944 viimeisinä kuukausina. Sen rohkaisemana myös tšekkiläiset vastarintataistelijat suorittivat yhä uskaliaampina operaatioita Neuvostoliiton ja länsiliittoutuneiden tuella. Nämä lähettivät protektoraattiin laskuvarjojoukkoja, jotka toimivat yhdessä vastarintaliikkeen kanssa saksalaisjoukkojen selustassa.
Tausta > Kansannousun suunnittelu

Huhtikuun 1945 lopussa tapahtuneen Adolf Hitlerin itsemurhan jälkeen Saksan antautuminen alkoi näyttämään yhä varmemmalta. Tšekin alueella oli kuitenkin tässä vaiheessa vielä noin miljoona saksalaissotilasta Ferdinand Schörnerin komennossa. Koko maan laajuiset spontaanit kansannousut alkoivat 1. toukokuuta Přerovssa. Samoihin aikoihin amerikkalaiset joukot etenivät Länsi-Böömiin Chebissä ja neuvostojoukot vapauttivat Määrin suurimman kaupungin Brnon.
Koko Tšekin laajuista vastarintaa koordinoi päämaja Alex, kun Prahan paikallisen päämajan nimi oli Bartoš. Kansannousun tšekkiläiseksi johtajaksi valittiin kenraali Karel Kutlvašr. Poliittisesti kapinallisia edusti Tšekissä Tšekin kansallisneuvosto, jota johti Albert Pražák. Yhteensä kapinallisiin kuului noin 10 000 jäsentä juuri ennen taistelujen alkamista, mutta noin puolta näistä ei oltu kunnolla aseistettu. Kansannousun johto asettikin yhdeksi tärkeimmistä tavoitteistaan aseistuksen takavarokoimisen miehitysjoukoilta. Muut päätavoitteet olivat valloittaa Prahan tärkeimmät strategiset rakennukset ja murtaa saksalaisten vastarinta liittoutuneiden etenemisen helpottamiseksi.
Liittoutuneiden lähettämät laskuvarjojoukot ylläpitivät yhteyttä omiin esikuntiinsa ja auttoivat koordinoimaan eri tahojen toimintaa. Lontoossa sijainnut Tšekkoslovakian pakolaishallitus oli yhteydessä kansannousun johtoon.
Kansannousun kulku

Toukokuun viidentenä päivänä Tšekin radio antoi signaalin laajemman kansannousun aloittamisesta kaikilla Saksan vielä hallitsemilla alueilla. Erityisesti tämä koski suurinta vielä vapauttamatonta kaupunkia Prahaa. Kaupungin saksalaiset joukot yllätettiin ja kapinalliset onnistuivat saamaan merkittäviä voittoja. Saman päivän aamuna Yhdysvaltojen joukot aloittivat hyökkäyksensä Länsi-Böömiin.
Kapinallisten joukot koostuivat pääasiassa paikallisista tšekkiläisistä ilmatorjunta-joukoista, poliiseista sekä santarmeista. Rudolf Toussaintin johtamia saksalaisia sotilaita osallistui taisteluihin noin 40 000. Saksalaisjoukkojen paremman koulutuksen sekä raskaamman aseistuksen takia kapinalliset rakensivat jo ensimmäisenä päivänä barrikadeja puolustusasemikseen ympäri kaupunkia. Tämä osoittautui merkittäväksi osapuolten voimasuhteita tasoittavaksi tekijäksi kaupunkisotataisteluiden kuluessa. Koko kansannousun aikana kaupungissa oli rakennettu jopa 1 600 barrikaadia.
Kansannousun toisena päivänä Saksan puolella koko sodan taistellut Venäjän vapautusarmeija liittyi kapinallisten joukkoihin. Se vetäytyi kuitenkin kaupungista jo 7. päivänä Tšekin kansallisneuvoston kanssa kohtaamien erimielisyyksien jälkeen. Samana päivänä tapahtuneesta Saksan antautumisesta huolimatta taistelut Prahassa jatkuivat. Saksalaisten saamien vahvistusten mahdollistama koillisesta suuntautunut päähyökkäys Prahaan teki kapinallisten asemat paikoin kestämättömiksi. Taisteluja käytiin erityisesti Vltavan rannoilla ja Vanhankaupungin keskustassa.
Kapinallisten vaikean tilanteen myötä tšekit suostuivat aselepoon ja saksalaisten vetäytymiseen kaupungista 8. päivänä toukokuuta. Suurin osa saksalaisista suuntasi länteen antautuakseen amerikkalaisille kaupunkia lähestyvän puna-armeijan sijaan. Tästä huolimatta kaikista fanaattisimmat SS-joukot jatkoivat taisteluja aina seuraavaan päivään saakka erityisesti Pankrácin, Zlíchovin ja Dejvicen alueilla. Neuvostojoukkojen saapuminen Prahaan 9. päivän aamuna johti lopulta tilanteeen rauhoittumiseen. Viimeiset saksalaiset tarkka-ampujat eliminoitiin seuraavien päivien aikana.
Kuolonuhrit ja aineelliset vahingot

Prahan kansannousun aikana kuoli noin 1 700 tšekkiä, 1000 saksalaista, 300 Venäjän vapautusarmeijan taistelijaa sekä 30 neuvostosotilasta. 2 938 tšekkiä haavoittui, joista 1 575 vakavasti.
Prahan keskustan rakennukset kärsivät paikoin vakavasti. Esimerkiksi suurin osa vanhasta raatihuoneesta tuhoutui taisteluiden aikana.
Aiheesta muualla

Kuvia tai muita tiedostoja aiheesta Prahan kansannousu 1945 Wikimedia Commonsissa
Tilanne Euroopassa maaliskuun 1945 alussa.
Barrikaadi lähellä Žižkovin Olšanyn hautuumaata.
Kuolonuhreja Tšekin radiorakennuksen lähellä kansannousun ensimmäisenä päivänä.
Palanut raatihuone
Pista Stelvio

| Stelvio |
| --- | --- |

Paikkakunta::  Valdisotto ja Bormio, Italia
Talviurheilukeskus:: Bormio Ski
Vuori:: Cima Bianca
Rinneluokitus:: Punainen
Yläasema:: 2 255 m
Ala-asema:: 1 215 m
Korkeusero:: 1 040 m
Maksimijyrkkyys:: 63 %
Hissi
Hissi:: Bormio–Bormio 2000, Fontanalonga–Valbella
Tyyppi:: Gondolihissi, 4-hengen tuolihissi
Kapasiteetti:: 2 800 henkilöä/h, 2 400 henkilöä/h
Ala-asema:: 1 211 m
Väliasema:: 1 952 m–1 882 m
Yläasema:: 2 541 m
Miehet
Syöksylasku
Lähtö:: 2 268 m
Maali:: 1 245 m
Korkeusero:: 1 023 m
Pituus:: 3 442 m
Maksimijyrkkyys:: 73 %
Minimijyrkkyys:: 8 %
Keskijyrkkyys:: 29,7 %
MM-kilpailut:: 3.2.1985, 5.2.2005
1. MC-kilpailu:: 29.12.1993
Super-G
Lähtö:: 1 959 m
Maali:: 1 245 m
Korkeusero:: 714 m
Pituus:: 2 414 m
Maksimijyrkkyys:: 61 %
Minimijyrkkyys:: 8 %
Keskijyrkkyys:: 29,6 %
MM-kilpailu:: 29.1.2005
1. MC-kilpailu:: 16.3.1995
Suurpujottelu
Lähtö:: 1 630 m
Maali:: 1 245 m
Korkeusero:: 385 m
Maksimijyrkkyys:: 61 %
MM-kilpailut:: 7.2.1985, 10.2.2005
1. MC-kilpailu:: 18.3.1995
Pujottelu
Lähtö:: 1 435 m
Maali:: 1 225 m
Korkeusero:: 210 m
MM-kilpailut:: 10.2.1985, 12.2.2005
1. MC-kilpailu:: 19.3.1995
Naiset
Syöksylasku
Lähtö:: 1 959 m
Maali:: 1 290 m
Korkeusero:: 669 m
Pituus:: 2 300 m
Maksimijyrkkyys:: 61 %
Keskijyrkkyys:: 29,1 %
1. MC-kilpailu:: 15.3.1995
Super-G
Lähtö:: 1 791 m
Maali:: 1 290 m
Korkeusero:: 501 m
Pituus:: 1 830 m
Maksimijyrkkyys:: 61 %
Keskijyrkkyys:: 27,4 %
1. MC-kilpailu:: 19.3.1995
Suurpujottelu
Lähtö:: 1 630 m
Maali:: 1 245 m
Korkeusero:: 385 m
Maksimijyrkkyys:: 61 %
1. MC-kilpailu:: 18.3.1995
Pujottelu
Lähtö:: 1 435 m
Maali:: 1 225 m
Korkeusero:: 210 m
MM-kilpailu:: 9.2.1985
1. MC-kilpailu:: 19.3.1995
Stelvio (myös Pista Stelvio) on laskettelurinne Valdisottossa ja Bormiossa Italiassa.
Stelviossa kilpaillaan vuosittain miesten maailmancupin syöksylaskussa, yleensä joulun ja uudenvuoden välipäivinä. Maailmancupkilpailuja on käyty joka kausi kaudesta 1993–1994 alkaen, poikkeuksena vuodet 2014–2016.